নিমাতীঘাটত হাহাকাৰ, পুনৰ বন্ধ হ’ল নিমাতী-মাজুলী ফেৰী সেৱা…

পুনৰ বন্ধ হ’ল মাজুলী-নিমাতী ফেৰী সেৱা। আজিৰে পৰা পুনৰ অনিৰ্দিষ্ট কাললৈ বন্ধ হ’ল ফেৰী সেৱা।

ব্ৰহ্মপুত্ৰৰ জলস্তৰ বৃদ্ধি হৈ থকাৰ বাবে এই সিদ্ধান্ত গ্ৰহণ কৰিছে আভ্যন্তৰীণ জল পৰিবহন বিভাগে ।

বুধবাৰে ব্ৰহ্মপুত্ৰৰ জলস্তৰ কিছু হ্ৰাস পোৱাৰ বাবে মুকলি কৰি দিয়া হৈছিল ফেৰীসেৱা। কিন্তু ফেৰীসমূহ চলাচলৰ অনুমতি দিয়া হৈছিল যদিও নেৰানেপেৰা বৰষুণৰ বাবে বৃহস্পতিবাৰে আকৌ ব্ৰহ্মপুত্ৰৰ জলস্তৰ বৃদ্ধি পোৱাত ফেৰী সেৱা বন্ধ কৰি দিয়াৰ সিদ্ধান্ত লয় বিভাগে।